Jabarkan Sejarah dari Forteen dalam bahasa melayu

Kumpulan Forteen menonjolkan penampilan berbentuk smart kasual, dan tidak memberi penekanan pada tarian, sebagaimana pengaruh muzik dari Korea, sebaliknya memberi penekanan pada kekuatan vokal. Ahli anggota kumpulan Forteen juga berkemampuan bermain alat muzik lain, antar lain Izzue boleh bermain gitar, bass dan dram, Ameer (gitar, drum) dan Ariz (piano).

2011–2015: Tahun terawal dan Konsert 20Forteen

Syarikat rakaman Forteen iaitu KRU Music mengumumkan bahawa kumpulan ini bakal menganjurkan konsert buat pertama kalinya pada 29 Mac 2014 bagi .menghargai peminat mereka  . Namun, pihak menganjur telah menunda konsert tersebut kepada tarikh baharu iaitu 26 April 2014 bagi menghormati kejadian MH370 yang menimpa negara baru - baru ini  .

Selepas menunda konsert tersebut, Forteen akhirnya mengadakan konsert 20Forteen yang bertempat di Kl Live @ Life Centre, Jalan Sultan Ismail pada 29 April 2014 . Konsert yang diadakan buat julang kalinya berjaya menarik peminat seramai 1,000 orang. Sebanyak 18 buah lagu disampaikan dalam konsert hampir dua jam itu yang antaranya ialah Berdua Bersatu, Ketika Ini, Treasure, Seperti Dulu, Dikau Saja, Untuk Sahabat, Pencuri, Nakal, Laksamana Raja Di Laut, Bila Rindu, Jangan Lafazkan, hati Terluka dan Kita.

Dalam pada itu, menerusi segmen khas memperingati golongan-golongan kurang berkemampuan, Forteen telah menyampaikan lagu Dikau Saja diiringi dengan klip video mereka melawat Pusat Penjagaan Kanak-Kanak Cacat, Taman Megah dekat sini.

Secara keseluruhannya, konsert Kita 20Forteen membuktikan kumpulan itu bukan sekadar menjual rupa semata-mata tetapi sekali gus menaik taraf kerjaya nyanyian mereka yang selama ini diragui terutamanya kemampuan mereka dalam menyanyikan lagu secara langsung.

Pada tahun 2015, Kumpulan Forteen kembali dengan single berjudul Linangan Terakhir yang menceritakan tentang kisah percintaan yang terputus tengah jalan. Single ini mendapat sambutan yang menggalakkan oleh peminat Forteen di seluruh Malaysia.

2016: Teater dan "Dekat Tapi Jauh"

Ahli kumpulan Forteen iaitu Ariz, Izzue dan Ameer akan berlakon dalam teater Ombak Rindu yang bakal dipentaskan 22 April sehingga 1 Mei 2016 di Istana Budaya, Kuala Lumpur. Teater arahan Aris Kadir ini bakal dibintangi juga oleh Keith Foo, Uqasha Senrose dan ramai pelakon lain lagi.

Kumpulan Forteen mengumumkan mereka akan mengeluarkan single terbaru berjudul Dekat Tapi Jauh    pada 21 Februari 2016 dan lagu ini juga akan menjadi OST bagi drama TV3 berjudul Mr Boss Miss Stalker.

2017–kini: Single terbaru, Gegar Vaganza 5 dan pengunduran Izzue

Forteen mengumumkan akan mengeluarkan single terbaru bertajuk Apa Ini Cinta yang akan mula diperdengarkan kepada peminat pada 13 Februari 2017.  Lagu ini mengisahkan tentang perasaan seseorang yang masih lagi keliru dalam perhubungannya di mana beliau merasa ragu-ragu adakah perasaannya itu sebenarnya cinta atau hanyalah bertepuk sebelah tangan. Selain itu, lagu ini juga akan dijadikan lagu tema untuk drama yang bertajuk ‘Menanti Februari’ lakonan Zul Ariffin, Fatiya Latiff & Afiq Muiz arahan Ayie Mustafa hasil terbitan Sha’s Media Sdn Bhd yang akan dimainkan di Slot Samarinda TV3 bermula pada 27 Mac 2017 nanti.

Pada 18 November 2018, Izzue Islam mengejutkan peminat apabila mengumumkan pengundurannya daripada Forteen pada segmen karpet merah final Gegar Vaganza musim kelima (GV5) di Auditorium Majlis Bandaraya Shah Alam (MBSA) sekitar November lalu.

Izzue memberitahu keputusan menarik diri daripada kumpulan Forteen tiada kaitan dengan kegagalan mereka untuk melayakkan diri ke peringkat akhir Gegar Vaganza 5. Sebaliknya, keputusan itu dibuat kerana sudah tiada persefahaman antara ahli kumpulan lain.

Dalam satu kenyataan lain, Forteen bagaimanapun menafikan dakwaan Izzue dipulaukan oleh anggota lain sehingga mengambil keputusan untuk menarik diri daripada kumpulan itu.

Pertukaran lagu pada saat-saat akhir menjadi punca pergaduhan antara Izzue Islam dan tiga lagi anggota kumpulan Forteen iaitu Ariz, One dan Ameer. Menurut Ariz Lufias, pada mulanya Forteen sudah memilih sebuah lagu untuk dipersembahan pada sebuah majlis khas Gegar Vaganza musim kelima yang berlangsung pada Khamis lalu.

Pada 23 November 2018, kontroversi antara pelakon Izzue Islam bersama tiga anggota Forteen yang lain memasuki episod baharu apabila mereka akhirnya bersemuka bagi menyelesaikan kemelut yang melanda dan ia disiarkan secara langsung menerusi segmen Suria Petang di Suria FM pada Jumaat.

Pertemuan itu bagaikan sebuah drama apabila keempat-empat mereka berpelukan dan masing-masing menangis selepas selesai ditemubual.

Perbincangan di antara mereka yang pada awalnya berlangsung dengan tenang bagaimanapun mula bertukar tegang sehingga ada dalam kalangan mereka yang menitiskan air mata.

Pun begitu, pertemuan itu disifatkan sebagai berjaya merungkai beberapa persoalan yang terbuku dalam hati masing-masing namun mereka masih perlu duduk berbincang bagi menyelesaikan masalah berbangkit antara satu sama lain.

Walau bagaimanapun, hubungan mereka yang renggang dek perselisihan faham kembali terjalin dalam pertemuan yang sungguh mendebarkan dan menyentuh hati. Pertemuan diantara Izzue Islam dan kumpulan Forteen di sambutan ulang tahun ke 11 Suria FM akhirnya menemui jalan damai.

Walaupun telah berdamai, Izzue Islam nekad dengan pendiriannya untuk meninggalkan kumpulan tersebut.